आठवीं के छात्रों को दी विदाई
शिवगंज | राजकीयउच्च प्राथमिक विद्यालय शिवगंज में हुकमीचंद्र के मुख्य आतिथ्य, अशोक खींचा की अध्यक्षता ललित खींचा के विशिष्ट आतिथ्य में वार्षिकोत्सव आयोजित किया गया, जिसमें कक्षा आठवीं के छात्र-छात्राओं को तिलक लगा पेन देकर विदाई दी। कार्यक्रम में सभी अतिथियों का पुष्पमाला पहनाकर स्वागत किया। इसके बाद सांस्कृतिक कार्यक्रम में छात्र-छात्राओं ने गीत नृत्य की प्रस्तुतियां दी। समारोह में स्कूल के प्रधानाध्यापक महेंद्रपाल परमार ने वार्षिक प्रतिवेदन प्रस्तुत किया एवं सभी अतिथियों का आभार जताया। कार्यक्रम में डॉ. शशि कांता, पुनीत कुमार, भरत कुमार, नरेश कुमार खींचा, रमेश दवे, नारायणलाल मीणा, बाबू खां, कुसुम, पूनम, चंद्रबाला आदि मौजूद थे। मंच का संचालन धर्मेंद्र गहलोत ने किया।
hin_Deva hin_Deva